bse
నాలుగురోజుల ట్రేడింగ్‌కే మార్కెట్లు పరిమితం
ముంబై, ఫిబ్రవరి 25: మహాశివరాత్రి సందర్భంగా మార్కెట్లకు సెలవు కావడంతో ఈవారం కేవలం నాలుగురోజులు మాత్రమే స్టాక్‌మార్కెట్లలో ట్రేడింగ్‌ జరిగింది. గత వారంలో ప్రధాన సూచీలు భారీ లాభాలు ఆర్జించాయి. అమెరికా స్టాక్‌ మార్కెట్ల నిర వధిక ర్యాలీ, సెంటిమెంట్‌కు మరింత బలాన్నిచ్చిం ది. మరోవైపు టెలికాం రంగంలో కనిపించిన కార్య కలాపాలు రిలయన్స్‌, భారతి ఎయిర్‌టెల్‌, ఐడియా వంటి బ్లూచిప్‌ కంపెనీలు జోరందుకుని మార్కెట్లకు లాభాలనిచ్చాయి. వారంచివరిలో మార్కెట్లు ఏడాది గరిష్టస్థాయికి వెళ్లాయనే చెప్పాలి. చివరిరోజు చివరి లో కాస్త వెనుకంజ వేసినప్పటికీ గురువారం ట్రేడిం గ్‌ ఒకదశలో సెన్సెక్స్‌ 29,000 పాయింట్ల మైలు రాయిని సైతం అధిగమించింది. నిఫ్టీ ఏడాది గరిష్ట స్థాయి 8969ని దాటింది. 8982 వరకూ ఎగిసిం ది. నిఫ్టీ అంతకుముందు ఏడాది సెప్టెంబరు ఏడో తేదీన గరిష్టంగా 8969వద్ద ట్రేడింగ్‌ రికార్డయింది. నాలుగురోజులకే పరిమితమైన వారంలో సెన్సెక్స్‌ మొత్తంగా 424 పాయింట్లు ఎగిసి 28,893 పాయింట్ల వద్ద స్థిరపడింది. ఈ బాటలో బిఎస్‌ఇ మిడ్‌క్యాప్‌ సూచి 0.81శాతం పుంజుకోగా, స్మాల్‌ క్యాప్‌ సూచి 0.9శాతం జంప్‌చేసింది. రిలయన్స్‌ జియో వాణిజ్యకార్యకలాపాలు మొదలు కానుండ టంతో రిల్‌షేరు 10శాతానికిపైగా జంప్‌చేసింది. ఇదే బాటలో టెలినార్‌ను కొనుగోలుచేస్తున్న ఎయిర్‌ టెల్‌ తొలుత 11శాతం పెరిగినా చివరికి లాభాలు కోల్పోయింది.
కోటక్‌బ్యాంక్‌ టేకోవర్‌ చేస్తున్నదన్న అంచనాలతో యాక్సిస్‌ ఎనిమిదిశాతం దూసుకెళ్ల గా, ఏసియన్‌ పెయింట్స్‌ ఐదుశాతం, కోల్‌ఇండి యా, టాటాస్టీల్‌ నాలుగుశాతం, టిసిఎస్‌ హీరో మోటో 3శాతంచొప్పున పెరిగాయి. ఎన్‌టిపిసి 2.5 శాతం పతనం అయింది. ఇక వచ్చేవారం మార్కెట్ల లో ట్రంప్‌ ఆర్థికవిధానాలు, ఐటి విధానాలు కొంత మార్కెట్లకు కీలకం అవుతాయి. డాలర్‌ రూపాయి మారకం విలువలు, ముడిచమురుధరలు, సంస్థా గత పెట్టుబడులు మార్కెటకు దిశానిర్దేశంచేస్తాయని అంచనా. నిఫ్టీ 50సూచి 52వారాల గరిష్టానికి చేరింది. ఇక ఆసియామార్కెట్లపరంగాచూస్తే శుక్ర వారం కొంతమెరుగుపడ్డాయి. కరెన్సీ అవకతవకల్లో చైనా గ్రాండ్‌ ఛాంపియన్‌గా అమెరికా అధ్యక్షుడు డొనాల్డ్‌ట్రంప్‌ అభివర్ణించడంతో కొంతమేర మార్కెట్లకు ఒత్తిడి పెరిగింది.
ఆర్థికరంగ మార్కెట్లు ట్రంప్‌ పరిపాలన విధానాలతో కొంత పరిరక్షణ దిశగా పయనించాయి. ట్రంప్‌ ఇటీవలి వైఖరితో చైనాలో కొంత వాణిజ్యసంబంధాలు రెండుదేశాల మధ్య పెరిగే అవకాశంపై విశ్వాసం చూపిస్తోంది. ఆసియా పసిఫిక్‌షేర్లు జపాన్‌ బైట ప్రాంతంలో 0.1శాతం దిగజారాయి. నాలుగురోజుల లాభాల అనంతరం పతనం చవిచూసాయి. జపాన్‌ ఎన్‌ ఆధారిత నిక్కీ 0.7శాతం క్షీణిం చింది. మిడ్‌క్యాప్‌, స్మాల్‌క్యాప్‌సూచీలు కూడా లాభాల్లోనే ముగిసాయి. ఒకటిశాతం చొప్పున పెరిగాయి. ఇక రానున్న వారంలో కూడా నిఫ్టీ 8982-8826 పాయింట్లమధ్య స్థిరపడే అవకాశం ఉంది. 90000 మార్కు కు దాటినా ఆశ్చర్య పోనవసరంలేదని నిపు ణులు చెపుతున్నారు. బిఎస్‌ఇలో టెలికాం సూచీ 1.4శాతం పెరిగింది. రిలయన్స్‌జియో ప్రభావం ఎక్కువ కనిపిస్తోంది. భారతి ఎయిర్‌టెల్‌ కూడా టెలినార్‌ ఇండియాను కొనుగోలుచేసేందుకు నిర్ణయించింది. ఇక ఐడియా వొడాఫోన్‌ ఇండియా విలీనంపై కూడా కసరత్తులు జరుగుతున్నాయి. ఇక నష్టాల సంస్థల పరంగా చూస్తే ఎన్‌టిపిసి 3శాతం డా.రెడ్డీస్‌ 1శాతం, పవర్‌ గ్రిడ్‌ 0.8శాతం, ఎంఅండ్‌ఎం 0.6శాతం దిగజారాయి. ఇక ఫెడ్‌రిజర్వు పాలకవర్గం ఓపెన్‌ మార్కెట్‌ కమిటీ సమావేశంపరంగాచూస్తే సభ్యు లు వడ్డీరేట్ల పెంపుపై విడిపోయినట్లు తెలుస్తోంది.